**AGENŢIA NAŢIONALĂ DE ADMINISTRARE FISCALĂ**

**ORDIN NR.......**

**pentru aprobarea Procedurii privind stabilirea din oficiu a contribuţiei de asigurări sociale și a contribuției de asigurări sociale de sănătate datorate de persoanele fizice, precum și a modelului și conținutului unor formulare**

Având în vedere dispozițiile art.137, art. 139^1, art. 146 alin.(12), art.147^1, art. 148, art.151 alin. (61), (7) și (191), art.154, art.155, art.157^2, art.168 alin.(11), art.169^1, art.170, art.174 alin. (5) și (6), art.1741 alin. (8) și (10) din Legea nr.227/2015 privind Codul fiscal, cu modificările și completările ulterioare, ale art.107 alin.(1) din Legea nr.207/2015 privind Codul de procedură fiscală, cu modificările şi completările ulterioare, precum și avizul conform al Ministerului Finanțelor comunicat prin adresa nr. din data de ,

În temeiul prevederilor art.342 alin.(1) din Legea nr.207/2015 privind Codul de procedură fiscală, cu modificările şi completările ulterioare, precum și ale art.11 alin.(3) din Hotărârea Guvernului nr.520/2013 privind organizarea şi funcţionarea Agenţiei Naţionale de Administrare Fiscală, cu modificările și completările ulterioare,

preşedintele Agenţiei Naţionale de Administrare Fiscală emite următorul

**ORDIN**

**Art.1** Se aprobă Procedura privind stabilirea din oficiu a contribuţiei de asigurări sociale și a contribuției de asigurări sociale de sănătate datorate de persoanele fizice, prevăzută în anexa nr.1.

**Art.2**  Se aprobă modelul și conținutul formularelor:

a) „Notificare privind nedeclararea contribuției de asigurări sociale și a contribuției de asigurări sociale de sănătate datorate de persoanele fizice”, prevăzută în anexa nr.2;

b) „Referat privind estimarea bazei de calcul al contribuţiei de asigurări sociale și al contribuției de asigurări sociale de sănătate, în cazul stabilirii din oficiu a obligațiilor de plată”, prevăzut în anexa nr.3;

c) „Decizie privind stabilirea din oficiu a contribuției de asigurări sociale și a contribuției de asigurări sociale de sănătate pentru persoane fizice”, prevăzută în anexa nr.4;

d) „Decizie de anulare a deciziei privind stabilirea din oficiu a contribuţiei de asigurări sociale și a contribuției de asigurări sociale de sănătate pentru persoane fizice”, prevăzută în anexa nr.5.

**Art.3** Anexele nr.1-5 fac parte integrantă din prezentul ordin.

**Art.4** Prevederile prezentului ordin se aplică pentru stabilirea din oficiu a contribuţiei de asigurări sociale, respectiv a contribuţiei de asigurări sociale de sănătate, datorate de persoanele fizice potrivit prevederilor Codului fiscal, pentru anul 2024.

**Art.5** În tot cuprinsul prezentului ordin, referirile la Codul fiscal reprezintă trimiteri la Legea nr.227/2015 privind Codul fiscal, cu modificările şi completările ulterioare, în vigoare în cursul anului 2024, iar referirile la Codul de procedură fiscală reprezintă trimiteri la Legea nr. 207/2015 privind Codul de procedură fiscală, cu modificările şi completările ulterioare.

**Art.6** Prezentul ordin se publică în Monitorul Oficial al României, Partea I.

**Art.7** Direcțiile de specialitate din cadrul Agenției Naționale de Administrare Fiscală, direcțiile generale regionale ale finanțelor publice, precum și unitățile fiscale subordonate acestora vor duce la îndeplinire prevederile prezentului ordin.

Emis la Bucureşti, la..........................................

**PREŞEDINTELE AGENŢIEI NAŢIONALE DE ADMINISTRARE FISCALĂ,**

**ADRIAN NICUȘOR NICA**